संवाद सहयोगी, लोहाघाट : बाराकोट के लड़ीधूरा महोत्सव का विधिवत शुभारंभ हो गया है। छह दिवसीय महोत्सव में मथुरा व जम्मू कश्मीर सहित स्कूली बच्चों ने सांस्कृतिक कार्यक्रमों में मन मोहक प्रस्तुति दी। शनिवार को महोत्सव का आगाज बतौर मुख्य अतिथि पहुंचे विधायक कैलाश गहतोड़ी व ब्लाक प्रमुख निर्मल माहरा द्वारा संयुक्त रूप से द्वीप प्रज्जवलित कर किया गया।

विधायक ने महोत्सव समिति की सराहना करते हुए इस प्रकार के महोत्सवों को कुमाऊनी संस्कृति का ध्वज वाहक बताया। ब्लाक प्रमुख निर्मल सिंह माहरा ने महोत्सव को कुमाऊनी संस्कृति को सजोकर रखने के लिए अभिन्न अंग बताया। अतिथियों ने समिति को महोत्सव की शुभकामनाएं दी। इससे पूर्व विकास खंड के विभिन्न शैक्षणिक संस्थानों से पहुंचे छात्र-छात्राओं ने बाराकोट बाजार से रामलीला मंच तक निकाली गई झांकी में बेटी बचाओ बेटी पढ़ाओ, स्कूल चले हम, पर्यावरण सरंक्षण, धुम्रपान, स्वच्छता आदि के बारे में लोगों को झांकी के माध्यम से जागरूक किया। जिसमें जूनियर वर्ग की सांस्कृतिक झांकी में एलीट चिल्ड्रन एकेडमी, सरस्वती शिशु मंदिर पहले दूसरे स्थान पर रहे। सीनियर वर्ग में राइका बापरु, राइका बाराकोट, काकड़ पहले दूसरे व तीसरे स्थान पर रहे। स्कूली बच्चों सहित मथुरा व जम्मू कश्मीर के कलाकारों ने विभिन्न प्रांतों की संस्कृति से रुबरु कराया। देर शाम तक दर्शकों ने तालियों के महा स्वर में कलाकारों का उत्साह वर्धन किया। संचालन जगदीश सिंह अधिकारी ने किया। मेला कमेटी राजेश अधिकारी, प्रदीप ढ़ेक, देवेंद्र अधिकारी, लोकमान सिंह अधिकारी, कृष्ण सिंह अधिकारी, जगदीश जोशी, नीरज अधिकारी, दुर्गेश जोशी, मुकेश वर्मा, मनोज वर्मा आदि ने अतिथियों का भव्य स्वागत किया। --------------------------- महोत्सव में आज

आज महोत्सव में सुबह छह बजे से खेलकूद प्रतियोगिता, दस बजे से चित्रकला, सामान्य ज्ञान, क्विज, निबंध, वालीबाल, मेंहदी, सांस्कृतिक, डांस प्रतियोगिता संपन्न होंगी तथा सांय सात बज से सांस्कृतिक दलों के कार्यक्रम आयोजित होंगे।

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस